બૅન્કનું કામ પૂરું થયે હું બ્રાન્ચ મેનેજરની કૅબિનમાં ગયો અને કહ્યું કે અંઘાડી બ્રાન્ચ પર ફોન કરવો છે. રકમ જમા કરાવી દીધાની ખબર તેમને આપી એ તેમની સૂચના ઉપરાંતનું કામ હતું. સાંજે ઘરે આવીને મને પૂછ્યું કે મેનેજરે તને ફોન કેવી રીતે કરવા દીધો? તેં એમને શું કહ્યું હતું? બૅન્ક મેનેજરની હેસિયતથી એ જાણતા હતા કે મેનેજરની કૅબિનમાં જઇને ફોન કરવાની માગણી કરવી એટલે શું? આ એ જમાનાની વાત છે જ્યારે ટેલિફોન લક્ઝરી ગણાતો હતો.